הלוגו של המועדון עד 2018
הלוגו של המועדון עד 2012
**הפועל אילת** (נקראת גם **הפועל ״יוסי אברהמי״ אילת** לצורכי חסות מסחרית) היא קבוצת כדורסל ישראלית מהעיר אילת. המתמודדת בליגת העל בכדורסל.

לקבוצה יש מחלקת נוער בקבוצות שונות: קבוצת בוגרים שנייה, קבוצת נוער אחת, שלוש קבוצות נערים, ארבע קבוצות ילדים, שתי קבוצות קט-סל ואקדמיה ובית ספר לכדורסל.

היסטוריה
--------

הפועל אילת, 2018
בתום עונת 1987/1988 העפילה הקבוצה לליגה הארצית (עם המאמן חנן קרן). בתחילת עונת 1990/91 הצטרף לקבוצה המאמן אריק שיבק ובסיום העונה העפיל איתה לליגת העל. בסגל הקבוצה נכללו: שרון דרוקר, בילי מילר, משה אגמי, אייל חי, זוהר צימבליסט הוותיק והאחים חנן וזוהר אלביליה.

לאחר שהעפילה מהליגה השנייה, הפועל אילת החלה לשחק בשנת 1991/1992 לראשונה בתולדותיה בליגת העל בכדורסל והמאמן שיבק המשיך לשנתיים נוספות. הקבוצה שיחקה בליגת העל בשנים 1991–1999.

בעונת 1996/1997 הקבוצה הצליחה לראשונה להעפיל לפלייאוף העליון לאחר שסיימה במקום הרביעי; היא פגשה בחצי הגמר את מכבי תל אביב והפסידה לה.

עונת 1998 הייתה שנתה הגדולה של הפועל אילת, היא סיימה את הליגה הסדירה במקום השלישי, ניצחה את מכבי ראשון לציון 2–3 בסדרת רבע הגמר, ניצחה את רעננה 1–3 בסדרת חצי הגמר ללא יתרון ביתיות, והגיעה לגמר הפלייאוף נגד מכבי תל אביב. היא אמנם הובסה במשחק הראשון והשלישי ביד אליהו, אבל הצליחה למתוח את מכבי תל אביב במשחק השני באילת, ולאחר שאילת הובילה ברוב שלבי המשחק ניצחה מכבי 85–89.

בתחילת שנת 2000 נקלעה הקבוצה לקשיים כספיים כבדים, שבעקבותיהם ירדה לליגה השנייה. הקבוצה התפרקה בהמשך והוקמה מחדש בליגה האחרונה.

בסיום עונת 2004/2005 העפילה הקבוצה לליגה הארצית.

בחודש אוקטובר 2008 עברה הקבוצה לשחק באולם הספורט בגין החדש באילת, המכיל 1,690 מקומות ישיבה. בנוסף, המועדון מפעיל מחלקת נוער וילדים ובה תשע קבוצות בגילאים שונים.

בעונת 2010/2011 זכתה הקבוצה בגביע האיגוד לאחר ניצחון כפול בגמר מול מכבי קריית ביאליק.

בחודש יוני 2012, החליט איש העסקים דורון הרציקוביץ' לתמוך כלכלית במועדון כדי להעמיד תקציב מתאים לחזרה לליגה הבכירה ורכש את הזכויות של מ.כ. הבקעה. ובכך הקבוצה חזרה לליגת העל.

בעונת 2012/2013 סיימה הקבוצה במקום השלישי והגיעה עד לחצי גמר הפלייאוף, בו הפסידה למכבי חיפה 3-2 בסדרה. בעונה שלאחר מכן הגיעה לראשונה בתולדותיה לגמר גביע המדינה בכדורסל, והפסידה בו למכבי תל אביב בתוצאה 73 - 80.

ב-17 ביוני 2015 ניצחה את מכבי תל אביב 79:76 והדיחה אותה בסדרת חצי גמר הפלייאוף, כשהיא מוחקת פיגור של 2:0, בדרך ל־2:3 היסטורי בסדרה, והעפילה לגמר הליגה, אך הפסידה להפועל ירושלים בשני משחקי הגמר.

בעונת 2016/2015 הפסידה הקבוצה בגמר גביע ווינר. בליגה הסדירה, סיימה הקבוצה במקום החמישי והעפילה לפלייאוף. בסדרת רבע הגמר ניצחה את עירוני נהריה 3:0 בסדרת הטוב מחמש והעפילה לפיינל פור, בו הפסידה בשלב חצי הגמר להפועל ירושלים בתוצאה 82:78.

בשנים הבאות המשיכה אילת להתמודד בצמרת הליגה דרך קבע, וזאת למרות ירידה בתקציב הקבוצה עקב עזיבת הבעלים דורון הרציקוביץ` ופטירתו של מנהל הקבוצה מוטי אמסלם ממחלה קשה. בספטמבר 2019 הוסיפה לקבוצה את השם "יוסי אברהמי" הנותן את החסות הראשית למועדון.

### השתתפות באירופה

הקבוצה החלה להשתתף במסגרת גביע קוראץ' בעונת 1993/1994, ובהמשך בגביע ספורטה, במסגרתו הצליחה הקבוצה להגיע לשמינית הגמר והודחה על ידי קבוצת הפאר היוונית פנאתינייקוס (בה שיחקו אז דינו ראדג'ה, ביירון סקוט, אנטוניס פוטסיס, פרג'יסקוס אלברטיס ועוד) אחרי שאילת הצליחה לנצח במשחק הראשון.

באותה עונה שיחקו בה בין היתר מאיר טפירו, אמיר כץ, דרק המילטון, ג'ו דאוסן ואדי אליסמה.

תארים והישגים
-------------

* **ליגת העל**:
	+ סגנות (2): 1997/1998,2014/2015
* **גביע המדינה**:
	+ סגנות (1): 2013/2014
* **גביע הליגה**:
	+ סגנות (2): 2015/2016,2021/2022

#### ליגות נמוכות

* **גביע האיגוד**:
	+ זכייה (1): 2010/2011

סגל הקבוצה לעונת 2022/2023
--------------------------

| הפועל אילת |
| --- |
| **שחקנים** | **מאמנים** |
| 

| עמדה | # | ארץ | שם | גובה (מטר) | תאריך לידה |
| --- | --- | --- | --- | --- | --- |
| SF/C | 0 | ארצות הבריתארצות הברית |  די.ג'יי פאנדרברק  | 2.08 | 12 באפריל 1997 |  |
| SG | 1 | ארצות הבריתארצות הברית |  אנטוניוס קליבלנד  | 1.96 | 2 בפברואר 1994 |  |
| SG/SF | 2 | ארצות הבריתארצות הברית |  קייסי פראת'ר  | 1.98 | 29 במאי 1991 |  |
| PG/SG | 3 | ארצות הבריתארצות הברית |  ג'ארד טרל  | 1.91 | 10 בפברואר 1995 |  |
| SG/SF | 4 | ארצות הבריתארצות הברית |  טראן פטוויי  | 1.98 | 8 באוקטובר 1992 |  |
| PG/SG | 5 | ישראלישראל |  עמית גרשון  | 1.91 | 5 בדצמבר 1995 |  |
| PF/C | 8 | דרום סודאןדרום סודאן אוסטרליהאוסטרליה |  מנגוק מתיאנג  | 2.08 | 8 באוקטובר 1992 |  |
| PG/SG | 9 | ישראלישראל |  שגיא פנחס  | 1.85 | 9 במאי 2005 |  |
| SF/PF | 10 | ישראלישראל |  נועם אביבי  | 2.05 | 25 בפברואר 1999 |  |
| PG | 11 | ישראלישראל |  עידו הראל  | 1.86 | 16 בפברואר 2003 |  |
| PF/C | -12 | ישראלישראל |  יהונתן לוי  | 2.06 | 16 בספטמבר 2001 |  |
| PF | 13 | ישראלישראל ארצות הבריתארצות הברית |  בן קרטר  | 2.03 | 22 באוגוסט 1994 |  |
| PF | 17 | ארצות הבריתארצות הברית |  אריק גריפין  | 2.03 | 26 במאי 1990 |  |
| SF/PF | 21 | ישראלישראל |  נתנאל ארצי (ק) | 1.97 | 21 במרץ 1997 |  |
| PG/SG | 24 | ישראלישראל |  אור אשכנזי  | 1.91 | 8 ביולי 2003 |  |
| PG/SG | 28 | ארצות הבריתארצות הברית |  אוסטין טילמן  | 1.85 | 2 בדצמבר 1995 |  |
| PG/SG | 77 | ישראלישראל |  אליה ג'רבי  | 1.85 | 16 בינואר 2005 |  |

 | **מאמן:**
איטליהאיטליה מאוריציו בוסקאליה
**עוזרי מאמן:**
פוליןפולין ואלרי גנדלין |
| עודכן בתאריך: 22 בינואר 2023 |

קלעים מובילים
-------------

להלן רשימת הקלעים המובילים של הקבוצה במשחקי הליגה, נכון לסוף עונת 2017/2018.

* ב**כתב מודגש** מופיעים שחקנים שעדיין פעילים במועדון

| דירוג | שם | נקודות |
| --- | --- | --- |
| 1 | ג'ו דאוסן | 2,428 |
| 2 | אפיק ניסים | 1,800 |
| 3 | בראיין ראוסם | 1,720 |
| 4 | אמיר כץ | 1,201 |
| 5 | קאליף וייאט | 1,001 |
| 6 | עמית שמחון | 962 |
| 7 | וילי סימס | 957 |
| 8 | לייזי גורדון | 849 |
| 9 | אלישי כדיר | 838 |
| 10 | ארי רוזנברג | 780 |

* ראו גם: **רשימת כדורסלני הפועל אילת**

מאמני הקבוצה בליגת העל
----------------------

|  |  |  |  |  |  |  |  |
| --- | --- | --- | --- | --- | --- | --- | --- |
| * אריק שיבק (1991–1993)
* ישראל לב (1993–1995)
* אודי סגל (1995)
* אפי בירנבוים (1995–1996)
* רלף קליין (1996)
* משה ויינקרנץ (1996–1998)
* אריק בריילובסקי (1998)
* גדי קידר (1998–1999)
 | * עודד קטש (2012–2014)
* דן שמיר (2014–2015)
* אריק שיבק (2015)
* עודד קטש (2015–2017)
* מאיר טפירו (2017)
* שרון דרוקר (2017–2019)
* אריק אלפסי (2019–2020)
* אריאל בית הלחמי (2020–2023)
 | מאוריציו בוסקאליה (2023-הווה) |  |  |  |  |  |

אוהדים
------

להפועל אילת יש ארגון אוהדים יחיד בשם THE BLUE SHARKS (הכרישים הכחולים), הארגון הוקם בשנת 2015, והחליף את ארגון האוהדים South Shark (כריש דרומי).

קישורים חיצוניים
----------------

ויקישיתוף מדיה וקבצים בנושא **הפועל אילת** בוויקישיתוף
* 

* אתר האינטרנט הרשמי של הפועל אילת
* 

* הפועל אילת, ברשת החברתית פייסבוק

* הפועל אילת, ברשת החברתית אינסטגרם

* הפועל אילת, סרטונים בערוץ היוטיוב
* הפועל אילת, באתר מנהלת ליגת העל בכדורסל

הערות שוליים
------------

1. ↑  מערכת האתר, ‏מעתה אימרו: הפועל "יוסי אברהמי" אילת, באתר ערוץ הספורט, 13 בספטמבר 2019
2. ↑  קלעי כל הזמנים באתר מנהלת הליגה

| ליגת העל בכדורסל - עונת 2023/2024 |
| --- |
| 

|  |
| --- |
| בני הרצליה • הפועל אילת • הפועל באר שבע דימונה • הפועל עפולה • הפועל גליל עליון • הפועל חולון הפועל חיפה • הפועל ירושלים • הפועל תל אביב • מכבי תל אביב • עירוני נס ציונה • עירוני קריית אתא • מכבי עירוני רמת גן |

 |